ТОП-5: Елімізге қай елдің саяхатшылары көп келеді
DATE: 09:45, 09 Қаңтар 2024 | GMT +5
TITLE: ТОП-5: Елімізге қай елдің саяхатшылары көп келеді
URL: https://kaz.inform.kz/news/top-5-elmzge-kay-eldn-sayahatshilari-kop-keled-ca949c/
META: DATE: 09:45, 09 Қаңтар 2024 | GMT +5
TOTAL WORDS: 198
AUTHOR(S):
TEXT: Туризм және спорт министрлігі баспасөз қызметінің мәліметінше, 2022 жылы елімізге 609, 8 мың шетелдік келген. Статистикалық мәліметтер бойынша, елімізге саяхаттайтын шетелдік туристердің географиясы жыл санап артып келеді. Мәселен, Қазақстанға жақын көршілерімізден бөлек, мұхиттың арғы бетіндегі мемлекеттердің де саяхташылары көптеп келе бастады. Осы орайда, назарларыңызға 2023 жылдың қаңтар-қыркүйек аралығында елімізге саяхаттаған ТОП-5 елдің туристер санын ұсынамыз. 2023 жылдың алғашқы 9 айында еліміз бойынша ең көп саяхатшы Ресей Федерациясынан келген. Былтырғы қаңтар-қыркүйек аралығында Қазақстанға 356 850 мың ресейлік саяхаттаған. Екінші орынды Қытай туристері иеленді. Шығыстағы көршімізден елімізге 75 131 адамның табаны тиген. Ал үшінші сатыға Түркия туристері тұрақтады. Анадолы елінен 41 134 турист келген. Сондай-ақ үздік бестіктің қатарына Үндістан және АҚШ саяхатшылары енді. «Жыл сайын шетелдік туристердің Қазақстанға деген қызығушылығы арта бастағанын байқап отырмыз. Мәселен, 2022 жылы елімізге 900 мыңнан аса шетелдік саяхатшы, ал өткен жылдың 9 айында 800 мыңнан аса шетелдік қонақ келген. Биыл бұл көрсеткіш бұдан да көбейе түседі деген сенімдеміз. Өйткені елімізде шетелдіктерді таңғалдыратын, сұлулығымен өзіне тартатын, көрсе көз тоятын көрікті жерлер, табиғат сый етіп берген сұлу мекендер аз емес. Сонымен қатар министрлік байтақ жерімізге табаны тиген әрбір саяхатшыға ұмытылмас әсер қалдыру үшін жұмыс істеп жатыр», - деп атап өтті Туризм және спорт министрінің орынбасары Ержан Еркінбаев
